เงินบาทอ่อนค่าจากแรงซื้อดอลล์ คาดกรอบสัปดาห์หน้า 32.45-32.60
ค่าเงินบาทปิดตลาดเย็นนี้ (24 เม.ย.) ที่ระดับ 32.51/56 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 32.41/43 บาท/ดอลลาร์
24 เม.ย. 2558

เนักบริหารเงิน เปิดเผยถึงค่าเงินบาทปิดตลาดเย็นนี้ (24 เม.ย.) ที่ระดับ 32.51/56 บาท/ดอลลาร์ อ่อนค่าจากช่วงเช้าที่เปิดตลาดที่ระดับ 32.41/43 บาท/ดอลลาร์
วันนี้เงินบาทปรับตัวอ่อนค่าลงจากช่วงเช้า ซึ่งยังมีแรงซื้อดอลลาร์ต่อเนื่อง และส่วนหนึ่งอาจจะเป็นการเข้ามา intervene จากแบงค์ชาติ เนื่องจากช่วงนี้ผู้ส่งออกมีความกังวลต่อภาวะเงินบาทที่แข็งค่า ซึ่งทำให้เป็นปัญหากับการส่งออกโดยรวมของไทยได้
“วันนี้บาทอ่อนลงไปจากช่วงเช้า มีแรงขายบาทออกมา และอีกส่วนน่าจะเป็นการที่แบงก์ชาติเข้ามา intervene เพราะผู้ส่งออกมีความเป็นห่วง ไม่อยากให้บาทแข็ง” นักบริหารเงินกล่าว ขณะที่คาดว่าสัปดาห์หน้าเงินบาทจะเคลื่อนไหวอยู่ในกรอบ 32.45-32.60 บาท/ดอลลาร์
 
ที่มา: สำนักข่าวอินโฟเควสท์